CELEX: 62016TN0688
Language: mt
Date: 2016-09-28 00:00:00
Title: Kawża T-688/16: Rikors ippreżentat fit-28 ta’ Settembru 2016 – Janssen-Cases vs Il-Kummissjoni

7.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 410/32
            
         Rikors ippreżentat fit-28 ta’ Settembru 2016 – Janssen-Cases vs Il-Kummissjoni
   (Kawża T-688/16)
   (2016/C 410/45)
   Lingwa tal-kawża: il-Franċiż
   
      Partijiet
   
   
      Rikorrenti: Mercedes Janssen-Cases (Brussell, il-Belġju) (rappreżentanti: J. N. Louis u N. De Montigny, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjonijiet tal-Kummissjoni tal-15 ta’ Ġunju 2016 li l-kariga ta’ Medjatur tal-Kummissjoni timtela bin-nomina ta’ kandidat ieħor u dawk li jiċħdu l-kandidatura tar-rikorrenti għal din il-kariga;
            
         
               —
            
            
               tikkundanna lill-Kummissjoni għall-ħlas lir-rikorrenti tal-ammont ta’ mitt elf ewro bħala kumpens għad-danni materjali u morali subiti;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   
               1.
            
            
               L-ewwel motiv huwa ibbażat fuq ksur tal-Artikolu 6(3) tad-Deċiżjoni tal-Kummissjoni C(2002)601, dwar is-servizz ta’ medjazzjoni msaħħa, safejn id-deċiżjonijiet ikkontestati ġew adottati mill-Kummissjoni meta dawn jaqgħu taħt il-kompetenza ewlenija tal-President tagħha li għandu jiddeċiedi fuq proposta tad-direttur ġenerali tad-dipartiment tar-riżorsi umani u tas-sigurtà, wara li jkun kiseb il-parir tal-kumitat tal-persunal.
            
         
               2.
            
            
               It-tieni motiv huwa ibbażat fuq ksur tal-Artikolu 27 tal-Karta tad-Drittijiet Fundamentali li jistabbilixxi d-dritt għall-informazzjoni u għall-konsultazzjoni tal-ħaddiema, f’dan il-każ id-dritt għall-konsultazzjoni effettiva tal-kumitat tal-persunal tal-Kummissjoni.
            
         
               3.
            
            
               It-tielet motiv huwa ibbażat fuq użu ħażin ta’ poter imwettaq mill-Kummissjoni fil-proċeduri implementati sabiex timtela l-kariga ta’ Medjatur tal-Kummissjoni.
            
         
               4.
            
            
               Ir-raba’ motiv huwa ibbażat fuq il-ksur tal-obbligu ta’ motivazzjoni, l-iżball manifest ta’ evalwazzjoni, il-ksur tal-prinċipji ta’ aspettattivi leġittimi, ta’ proporzjonalità u ta’ amministrazzjoni tajba.